

**H O T Ă R Â R E**

**privind aprobarea concesionării unui spațiu cu destinație medicală situat în imobilul din Municipiul Cluj-Napoca, strada Padin nr. 20**

Consiliul Județean Cluj întrunit în ședința ordinară;

Având în vedere Proiectul de hotărâre înregistrat cu nr. 209 din 14.11.2023 privind aprobarea concesionării unui spațiu cu destinație medicală situat în imobilul din Municipiul Cluj-Napoca, strada Padin nr. 20,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 44573din 09.11.2023,Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 44740 din 10.11.2023 şi de Avizul cu nr. 44573din 20.11.2023 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și lit. d), alin. (4) lit. b) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 5 și ale art. 20 din Legea privind exercitarea profesiei de tehnician dentar, precum şi înfiinţarea, organizarea şi funcţionarea Ordinului Tehnicienilor Dentari din România nr. 96/2007;
* art. 1, ale art. 6^1 și ale art. 12 din Ordonanţa de urgenţă a Guvernului nr. 83/2000 privind organizarea şi funcţionarea cabinetelor de liberă practică pentru servicii publice conexe actului medical, cu modificările și completările ulterioare;
* art. 6 - 7 din Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare;
* art. 2 din Anexa nr. 2 la Ordinul Ministrului Sănătății nr. 1.992/2023 pentru aprobarea Normelor metodologice privind înfiinţarea, autorizarea, dotarea, funcţionarea şi înregistrarea cabinetelor de liberă practică pentru serviciile publice conexe actului medical, precum şi pentru stabilirea documentelor necesare pentru eliberarea autorizaţiilor de liberă practică pentru personalul care desfăşoară servicii publice conexe actului medical;
* Ordinului comun al Ministrului Sănătății și al Ministrului Administrației și Internelor nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale;
* Ordinului Ministrului Sănătății nr. 1338/2007 pentru aprobarea Normelor privind structura funcţională a cabinetelor medicale şi de medicină dentară, cu modificările și completările ulterioare;
* Hotărârii Consiliului Județean Cluj nr. 38/2019 privind stabilirea unor măsuri referitoare la durata de concesiune a spațiilor cu destinație medicală concesionate în conformitate cu Hotărârea Guvernului nr. 884/2004, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se aprobă concesionarea în favoarea domnului Iurian Cozmin-Vasile -tehnician dentar- reprezentant legal al societății Iurial Dent S.R.L., în regim de tură-contratură cu doamna Iurian Andra – Veronica -tehnician dentar-, a spațiului cu destinația de laborator de tehnică dentară situat în imobilul din Municipiul Cluj-Napoca, strada Padin nr. 20, înscris în cartea funciară cu numărul cadastral 250608-C1-U74, spațiu ce face obiectul Contractului de concesiune nr. 11449/105/2010.

**Art. 2. (1)** Concesiunea aprobată potrivit art. 1 va face obiectul unui contract de concesiune, iar predarea – preluarea spațiului în cauză se va face în baza unui proces-verbal, în termen de maxim 15 zile de la comunicarea prezentei hotărâri.

**(2)** Se mandatează Președintele Consiliului Județean Cluj să semneze, în numele și pe seama Județului Cluj, contractul de concesiune precizat la alineatul (1).

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică - Compartimentul Managementul Unităților de Asistență Medicală.

**Art. 4.** Prezenta hotărâre se comunică Direcției Juridice/Biroul Administrare Patrimoniu/Compartimentul Managementul Unităților de Asistență Medicală; domnului Iurian Cozmin – Vasile; doamnei Iurian Andra - Veronica, precum și Prefectului Județului Cluj, și se aduce la cunoștința publică prin afișare la sediul Consiliului Județean Cluj și prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  p. **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 212 din 28 noiembrie 2023**

*Prezenta hotărâre a fost adoptată cu 31 de voturi “pentru”, 1 vot ”împotrivă” și o ”abținere”, , fiind astfel respectate prevederile legale privind majoritatea de voturi necesară.*